

**REPUBLIKA HRVATSKA**



POŽEŠKO-SLAVONSKA ŽUPANIJA

 Županijska 7, 34000 Požega

KLASA: 406-01/17-01/7

URBROJ: 2177/1-08-08/1-17-3

**PRIJEDLOG DOKUMENTACIJE O NABAVI**

**ZA POTREBE PRETHODNOG SAVJETOVANJA**

ZA PROVEDBU OTVORENOG POSTUPKA JAVNE NABAVE

 **OBNOVA ŽUPANIJSKE PALAČE**

 Evidencijski broj nabave: MV- 02/2017

Požega, lipanj 2017. godine

[1. OPĆI PODACI](#_Toc473710354)  3

[2. PODACI O PREDMETU NABAVE](#_Toc473710355) 4

[3. KRITERIJI ZA ODABIR GOSPODARSKOG SUBJEKTA](#_Toc473710356) 5

[4. PODACI O PONUDI](#_Toc473710357) 14

[5. OSTALI UVJETI](#_Toc473710358) 17

**PRILOG 1. Standardni obrazac za europsku jedinstvenu dokumentaciju o nabavi (ESPD)**

**PRILOG 2. Prijedlog ugovora**

1. **OPĆI PODACI**

##### 1.1.Podaci o Naručitelju

Naručitelj: **Požeško-slavonska županija**

Adresa: Županijska 7, 34000 Požega

OIB**:**  48744373701

Tel: 034/290-290

Fax: 034/290-213

WEB:www.pszupanija.hr

 (dalje u tekstu: Naručitelj)

##### 1.2.Podaci o osobi/službi zaduženoj za kontakt

**Upravni odjel za proračun i financije**

 Osoba za kontakt: Darija Novak, spec.publ.adm.

 Tel: 034/290-230; Fax.: 034/290-213

 E:mail: **darija.novak@pszupanija.hr**

 Osoba za kontakt: Tomislav Vujnović, dipl. oec.

 Tel: 034/290-237; Fax.: 034/290-213;

 E-mail: **tomislav.vujnovic@pszupanija.hr**

##### 1.3.Evidencijski broj nabave

MV-02/2017

##### 1.4.Popis gospodarskih subjekata s kojima je Naručitelj Korisnik u sukobu interesa

Predstavnik Naručitelja iz članka 76. i 77. Zakona o javnoj nabavi („Narodne novine„ 120/16) je u sukobu interesa sa sljedećim gospodarskim subjektima (u svojstvu ponuditelja, člana zajednice, ili podugovaratelja):

OPG Tomašević, Požega, Dragutina Tadijanovića 6, OIB 08714784820;

Ured ovlaštenog inženjera mr. sc. Marko Novak, dipl.ing.građ., Grgin dol 72, Požega, OIB: 34270501062;

Autoprijevoznik i usluge građevinskim strojevima Damir Vujnović, Kralja Krešimira 60, Požega, OIB: 23795501988

##### 1.5.Vrsta postupka javne nabave

Naručitelj provodi otvoreni postupak javne nabave s ciljem sklapanja ugovora o javnoj nabavi s jednim gospodarskim subjektom, sukladno Zakonu o javnoj nabavi (Narodne novine 120/16), a prema uvjetima i zahtjevima iz Dokumentacije o nabavi.

Ovaj postupak javne nabave dio je Projekta „Obnova županijske palače u svrhu razvoja turizma i unapređenja socijalnih aktivnosti“ koji se financira putem Ugovora o sufinanciranju od strane Ministarstva regionalnog razvoja i fondova Europske unije.

Postupak započinje danom slanja poziva na nadmetanje u EOJN.

##### 1.6.Procijenjena vrijednost nabave

Procijenjena vrijednost nabave je : 1.192.000,00 kuna bez PDV-a

##### 1.7.Elektronička dražba

U ovom se postupku ne provodi elektronička dražba.

1. **PODACI O PREDMETU NABAVE**

##### 2.1.Opis predmeta nabave

Predmet nabave je: Rekonstrukcija krovišta, Uređenje ulaznog hola županijske zgrade, Obnova velike vijećnice, sukladno troškovniku, tehničkim karakteristikama i ostalim traženim uvjetima naznačenima u ovoj Dokumentaciji o nabavi (u daljnjem tekstu: Dokumentacija).

Oznaka iz CPV-a i naziv: 45262700 –8 Radovi na adaptaciji zgrada

##### 2.2.Opis i oznaka grupa predmeta nabave

Predmet nabave se ne dijeli na grupe.

##### 2.3.Količina predmeta nabave

Količina predmeta nabave je definirana Troškovnikom predmeta nabave, koji je objavljen uz ovu dokumentaciju u EOJN RH te čini sastavni dio ove dokumentacije.

Ponude samo za dio tražene količine iz troškovnika neće se razmatrati. Ponuditelj je dužan ponuditi i izvesti radove na način da ista odgovara svim tehničkim uvjetima koji su navedeni u dokumentaciji o nabavi.

##### 2.4.Tehnička specifikacija

Tehnička specifikacija predmeta nabave nalazi se u troškovniku koji je sastavni dio dokumentacije.

##### 2.5.troškovnik

Troškovnik radova stavlja na raspolaganje u EOJN kao zaseban dokument u excel formatu i dostupan za preuzimanje.

Ponuditelj mora ispuniti sve tražene stavke iz Troškovnika.

Ponude samo za dio tražene količine iz Troškovnika neće se razmatrati. Jedinične cijene svake stavke troškovnika i ukupna cijena moraju biti zaokružene na dvije decimale. Gospodarskim subjektima nije dopušteno mijenjati tekst troškovnika. Sve stavke troškovnika trebaju biti ispunjene.

Mjerodavne su jedinične cijene upisane u troškovniku – nije dopušteno zasebno iskazivati popust ili povećanje cijena. Popust i svi troškovi moraju biti uračunati u ponuđenim i upisanim jediničnim cijenama u stavkama Troškovnika. Sve stavke Troškovnika trebaju biti ispunjene. Prilikom popunjavanja Troškovnika ponuditelj cijenu stavke izračunava kao umnožak količine stavke i jedinične cijene stavke. U Troškovniku se ne smiju mijenjati količine u pojedinim stavkama Troškovnika. Stavke ponudbenog troškovnika koje uključuju opremu i materijal, nuditi minimalno jednakovrijednih ili boljih tehničkih karakteristika specificiranih u ponudbenom troškovniku.

Kriteriji mjerodavni za ocjenu jednakovrijednosti

Za sve stavke troškovnika u kojima se možebitno traži ili navodi marka, patent, tip ili određeno podrijetlo ponuditelj može ponuditi „ili jednakovrijedno“ traženom ili navedenom. Ako ponuditelj nudi jednakovrijedan proizvod mora na za to predviđenim praznim mjestima troškovnika, prema odgovarajućim stavkama, navesti podatke o proizvodu i tipu odgovarajućeg proizvoda koji nudi, te ako se to traži i ostale podatke koji se odnose na taj proizvod. Ovisno o proizvodu, kao dokaz jednakovrijednosti ponuditelj mora dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehničke karakteristike, atesti, norme, certifikati, sukladnosti i sl).

Ako ponuditelj ne postupi u skladu sa zahtjevima iz ove točke, smatrat će se da je takav Troškovnik nevaljan, te će ponuda biti odbijena.

##### 2.6.Mjesto iZVOĐENJA RADOVA

Mjesto pružanja usluge je zgrada Požeško-slavonske županije, Županijska 7 i 9 Požega.

Zainteresiranim gospodarski subjekti obvezni su prije podnošenja ponude izvršiti neposredni uvid u mjesto izvođenja radova u svrhu upoznavanja s lokacijom i stanjem iste, kao i opsegom radova te svim drugim faktorima koji mogu utjecati na uvjete rada, a radi otklanjanja svih nejasnoća i radi kvalitetne izrade ponude. Pregled mjesta izvođenja radova moguć je uz prethodnu najavu na **telefon 034/290-266 – gđica. Nikolina Nikolaš.** Naručitelj će nakon izvršenog uvida, zainteresiranom gospodarskom subjektu izdati potvrdu da je u potpunosti upoznat s objektom, lokacijom na kojoj će se izvoditi radovi i svim uvjetima za izvođenje radova. **Zainteresirani gospodarski subjekt obvezan je uz ponudu priložiti i dobivenu potvrdu.**

Gradilište mora biti organizirano na takav način da ni u jednom trenutku ne bude onemogućen prilaz zgradi.

Ponuditelj mora zatražiti i dobiti suglasnost od nadležnog tijela za zauzeće javnih i drugih površina u vrijeme izvođenja radova. Eventualne troškove zauzeća javnih površina snosi izvođač radova.

Izvođač radova sam osigurava privremenu deponiju materijala te deponiju za odlaganje otpadnog materijala prije odvoza na deponij.

Posebnu pažnju potrebno je posvetiti osiguranju radnika kod izvođenja radova, prolaznika i vozila, okolne imovine, uvažavajući sve mjere zaštite na radu i pozitivne HTZ propise.

Izvođač je obvezan osigurati gradilište za vrijeme izvođenja radova koje pokriva bilo kakvu štetu. Osiguranje se mora odnositi i na treća lica.

##### 2.7. ROK IZVOĐENJA RADOVA

Početak izvođenja radova je najkasnije u roku 5 (pet) dana od obostrano potpisanog ugovora. Potpisivanje ugovora predviđeno je početkom kolovoza. Rok za izvođenje radova je **60 (šezdeset) kalendarskih dana od dana uvođenja u posao.** Vrijeme izvođenje radova potrebno je prilagoditi procesu rada u zgradi županiji uključujući rad vikendom (subota i nedjelja) te noćni rad, ukoliko se to ukaže kao nužno. Ponuditelj je dužan tražene radove izvoditi na način propisan Tehničkom specifikacijom, Troškovnikom, zahtjevima djelatnosti Naručitelja, pravilima struke, važećim standardima, normativima, zakonima i tehničkim propisima Republike Hrvatske.

Završetak: Pod završetkom izvođenja radova smatra se dan kada je Izvođač uredno završio sve ugovorene radove, i građevinu predao Naručitelju. Uredno izvršenje predmeta nabave se potvrđuje Zapisnikom o primopredaji radova, ovjerenim od strane sudionika primopredaje, a kojim se potvrđuje da su svi ugovoreni radovi izvedeni bez primjedbi.

**Ponuditelj je obavezan u svojoj ponudi navesti rok izvršenja radova. (u obliku Izjave)**

Dinamika izvođenja radova: Sukladno terminskom planu izvođenja radova koji je odabrani ponuditelj obvezan dostaviti naručitelju najkasnije u roku od osam (8) dana od potpisivanja ugovora o javnim radovima. Isti mora biti odobren od strane nadzora i naručitelja.

U slučaju kašnjenja ili neurednog ispunjenja obveze, naručitelj je ovlašten na naplatu ugovorne kazne za svaki dan kašnjenja u iznosu 2‰ (dva promila) ugovorene cijene, maksimalni iznos ugovorne kazne ne može biti veći od 5% (posto) ugovorene cijene.

#####  2.8. Prethodno savjetovanje sa zainteresiranim gospodarskim subjektima

Sukladno članku 198. stavak 3. Zakona o javnoj nabavi (NN 120/16) naručitelj je u predmetnom postupku javne nabave, proveo prethodno savjetovanje sa zainteresiranim gospodarskim subjektima. Izvješće o provedenom savjetovanju, odnosno sa prihvaćenim i neprihvaćenim primjedbama i prijedlozima, dostupno je na internetskoj adresi Naručitelja.

1. **KRITERIJI ZA KVALTATIVNI ODABIR GOSPODARSKOG SUBJEKTA**

##### 3.1.OBVEZNE OSNOVE ZA ISKLJUČENJE GOSPODARSKOG SUBJEKTA

Ponuditelji, zajednički ponuditelji, podugovaratelji, podugovaratelji podugovaratelja, subjekti koji se nalaze niže u podugovarateljskom lancu moraju dokazati odsutnost osnova za isključenja iz točke 3. dokumentacije ovog predmeta nabave

3.1.1. Sukladno članku 251. Zakona o javnoj nabavi (NN 120/16), javni naručitelj obvezan je u bilo kojem trenutnu tijekom postupka javne nabave isključiti gospodarskog subjekta iz postupka javne nabave ako utvrdi da:

 1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

 a) sudjelovanje u zločinačkoj organizaciji, na temelju

 – članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 b) korupciju, na temelju

 – članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona – članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 c) prijevaru, na temelju

 – članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona – članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona - članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju – članka 98. (financiranje terorizma) i članka 265. (pranje novca) Kaznenog zakona – članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 f) dječji rad ili druge oblike trgovanja ljudima, na temelju

 – članka 106. (trgovanje ljudima) Kaznenog zakona – članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja okolnosti iz točke 3.1.1. gospodarski subjekt u ponudi dostavlja

**• ispunjeni obrazac Europske jedinstvene dokumentacije o nabavi (dalje: ESPD) (Dio III. Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi**

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente.

Naručitelj će prihvatiti sljedeće kao dovoljan dokaz da ne postoje osnove za isključenje gospodarskog subjekta iz točke 3.1.1:

**- izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje.**

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

3.1.2. Sukladno članku 252. ZJN Naručitelj je obvezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili 2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od točke 3.1.2, naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja. Za potrebe utvrđivanja okolnosti iz točke 3.1.2. kojima gospodarski subjekt dokazuje nepostojanje osnove za isključenje je potvrda porezne uprave ili drugog nadležnog tijela u državi poslovnog nastana gospodarskog subjekta.

Za potrebe utvrđivanja okolnosti iz točke 3.1.2., gospodarski subjekt u ponudi dostavlja:

**• ispunjeni ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.**

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente.

Naručitelj će prihvatiti sljedeće kao dovoljan dokaz da ne postoje osnove za isključenje gospodarskog subjekta iz točke 3.1.2.:

 **- potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.**

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

3.1.3. Naručitelj će isključiti gospodarskog subjekta iz postupka javne nabave ako:

**-je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima**

Za potrebe utvrđivanja okolnosti iz točke 3.1.3., gospodarski subjekt u ponudi dostavlja:

**• ispunjeni ESPD obrazac (Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem – u dijelu koji se odnosi na gore navedenu osnovu za isključenje) za sve gospodarske subjekte u ponudi.**

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente. Naručitelj će prihvatiti sljedeće kao dovoljan dokaz da ne postoje osnove za isključenje gospodarskog subjekta iz točke 3.1.3.:

**- izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoje navedene osnove za isključenje.**

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

 **3.1.4. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s Dokumentacijom o nabavi.**

Za potrebe utvrđivanja okolnosti iz točke 3.1.4., gospodarski subjekt u ponudi dostavlja:

**• ispunjeni ESPD obrazac (Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem – u dijelu koji se odnosi na gore navedenu osnovu za isključenje) za sve gospodarske subjekte u ponudi.**

U slučaju zajednice gospodarskih subjekata, postojanje odredbe točke 3.1. utvrđuje se za sve članove zajednice pojedinačno.

Odredbe točke 3.1. odnose se i na podugovaratelje. Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

Odredbe točke 3.1. odnose se i na subjekte na čiju se sposobnost gospodarski subjekt oslanja. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

**ODREDBE O SAMOKORIGIRANJU**

Gospodarski subjekt kod kojeg su ostvarene navedene osnove za isključenje može naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Poduzimanje mjera gospodarski subjekt dokazuje: - plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,

 - aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,

 - odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

 Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

 Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja ove mogućnosti do isteka roka zabrane u državi u kojoj je presuda na snazi. Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. Zakona iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz članka 254. Zakona iz postupka javne nabave je dvije godine od dana dotičnog događaja.

##### 3.2. KRITERIJI ZA ODABIR GOSPODARSKOG SUBJEKTA ( UVJETI SPOSOBNOSTI )

Gospodarski subjekti dokazuju svoju sposobnost za obavljanje profesionalne djelatnosti, tehničku i stručnu sposobnost, sljedećim dokazima koji se dostavljaju u ponudi.

**3.2.1. Sposobnost za obavljanje profesionalne djelatnosti (sukladno čl. 256., 257. i 266. ZJN)** Dokaz o upisu gospodarskog subjekta u sudski, obrtni, strukovni ili drugi odgovarajući registar u državi njegova poslovnog nastana.

Za potrebe utvrđivanja okolnosti iz 3.2.1. gospodarski subjekt u ponudi dostavlja:

**• ispunjeni ESPD obrazac (Dio IV. Kriteriji za odabir, Odjeljak A: Sposobnost za obavljanje profesionalne djelatnosti: točka 1) za sve gospodarske subjekte u ponudi.**

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente.

 Sposobnost za obavljanje profesionalne djelatnosti gospodarskog subjekta iz točke 3.2.1. se dokazuje: **- izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana**

**3.2.2. Dokument za potrebe obavljanja djelatnosti građenja**

Dokaz da je ponuditelj registriran za obavljanje djelatnosti građenja odnosno za izvođenje pojedinih radova sukladno Zakonu o poslovima i djelatnostima prostornog uređenja i gradnje (NN 78/15).

Za potrebe utvrđivanja okolnosti iz 3.2.2. gospodarski subjekt u ponudi dostavlja:

**• ispunjeni ESPD obrazac (Dio IV. Kriteriji za odabir, Odjeljak A: Sposobnost za obavljanje profesionalne djelatnosti: točka 1) za one gospodarske subjekte u ponudi koji će obavljati radove.**

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente.

 Sposobnost za obavljanje profesionalne djelatnosti gospodarskog subjekta iz točke 3.2.2.:

**a)** Na području Republike Hrvatske graditi i/ili izvoditi radove na građevini može pravna ili fizička osoba - obrtnik koja je registrirana za obavljanje djelatnosti građenja, odnosno za izvođenje pojedinih radova sukladno Zakonu o poslovima i djelatnostima prostornog uređenja i gradnje (78/15). Gore navedeni uvjet se dokazuje: Izvatkom iz sudskog ili obrtnog registra Republike Hrvatske iz kojeg mora biti vidljivo da je gospodarski subjekt registriran za obavljanje djelatnosti građenja odnosno za izvođenje pojedinih radova, sukladno članku 29. Zakona o poslovima i djelatnostima prostornog uređenja i gradnje (NN 78/15).

b) strana pravna osoba sa sjedištem u drugoj državi ugovornici Europskog gospodarskog prostora:

 1. može u Republici Hrvatskoj na privremenoj i povremenoj osnovi obavljati one poslove koje je prema propisima države u kojoj ima sjedište ovlaštena obavljati nakon što o tome pisanim putem obavijesti Ministarstvo nadležno za poslove graditeljstva i prostornog uređenja Republike Hrvatske i ishodi potvrdu istog Ministarstva da može na privremenoj i povremenoj osnovi obavljati djelatnost građenja na području Republike Hrvatske. U tu svrhu gospodarski subjekt dostavlja Izjavu koju daje osoba koja je po zakonu ovlaštena za zastupanje gospodarskog subjekta, kojom se gospodarski subjekt obvezuje, u slučaju da njegova ponuda bude odabrana, najkasnije do dana potpisa ugovora ishoditi i Naručitelju dostaviti Obavijest Ministarstva graditeljstva i prostornog uređenja Republike Hrvatske, kojom se stranom gospodarskom subjektu odobrava obavljati poslove građenja na teritoriju Republike Hrvatske**.**

2. može u Republici Hrvatskoj trajno obavljati djelatnost građenja pod istim uvjetima kao i pravna osoba sa sjedištem u Republici Hrvatskoj odnosno mora biti registrirana za obavljanje djelatnosti građenja odnosno za izvođenje pojedinih radova sukladno Zakonu o poslovima i djelatnostima prostornog uređenja i gradnje (78/15). Navedeni uvjet se dokazuje Izvatkom iz sudskog ili obrtnog registra Republike Hrvatske iz kojeg mora biti vidljivo da je registriran za obavljanje djelatnosti građenja odnosno za izvođenje pojedinih radova.

c) strana pravna osoba sa sjedištem u trećoj državi koja u trećoj državi obavlja djelatnost građenja ima pravo u Republici Hrvatskoj pod pretpostavkom uzajamnosti privremeno ili povremeno obavljati djelatnost građenja u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima. Strana pravna osoba mora dokazati da u zemlji svog poslovnog nastana može obavljati djelatnost građenja. U tu svrhu gospodarski subjekt dostavlja odgovarajući dokument iz kojeg mora biti vidljivo da u zemlji poslovnog nastana može obavljati djelatnost građenja odnosno za izvođenje pojedinih radova. Uvjet uzajamnosti provjerava sam Naručitelj nakon zaprimanja ponuda i ponuditelji nisu obvezni u tu svrhu dostavljati dokaz. (http://www.mgipu.hr/default.aspx?id=32895)

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin**.**

##### 3.3. Tehnička i stručna sposobnost:

Javni naručitelj u ovoj Dokumentaciji o nabavi određuje uvjete tehničke i stručne sposobnosti kojima se osigurava da gospodarski subjekti imaju predmetnu sposobnost potrebnu za izvršenje ugovora o javnoj nabavi. Svi uvjeti tehničke i stručne sposobnosti su vezani uz predmet nabave i razmjerni predmetu nabave.

Gospodarski subjekt može se, po potrebi prilikom tehničke i stručne sposobnosti osloniti na sposobnost drugih subjekata, bez obzira na pravnu prirodu njihova međusobna odnosa. Nastavno na članak 273. stavak 2., gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz relevantno stručno iskustvo, samo ako će ti subjekti izvoditi radove za koje se ta sposobnost traži.

 Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja tehničke i stručne sposobnosti ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

**3.3.1. Popis radova u godini u kojoj je započeo postupak javne nabave i tijekom 5 (pet) godina koje prethode toj godini.**

Popis kao dokaz o zadovoljavajućem izvršenju radova sadrži ili mu se prilaže potvrde druge ugovorne strane da su radovi izvedeni u skladu s pravilima struke i uredno izvršeni, koja sadrži podatke o nazivu i sjedištu ugovornih strana, predmetu ugovora,vrijednosti ugovora, vremenu i mjestu ispunjenja ugovora, te navod o urednom ispunjenju ugovora.

Ovim dokazom sposobnosti ponuditelj mora dokazati da je u navedenom periodu uredno izvršio jedan (1) ili najviše dva (2) ugovora čiji je predmet nabave isti ili sličan kao što je predmet nabave (radovi na građenju, rekonstrukciji, adaptaciji ili obnovi zgrada javne namjene), a čija je pojedinačna vrijednost ako se radi o jednom (1) ugovoru, odnosno zbrojena vrijednost ako se radi o dva (2) ugovora, jednaka ili veća od procijenjene vrijednosti predmetne nabave.

Najmanje 1 (jedan) od priloženih ugovora mora se odnositi na radove na rekonstrukciji zaštićenog kulturnog dobra.

-najmanje jedan (1) ugovora čiji je predmet izvođenje krovopokrivačkih radova na objektima javne, poslovne, stambene i mješovite namjene čija je vrijednost u zbroju jednaka ili veća od **700.000,00 kuna bez PDV-a**

**3.3.2.** **Podaci o angažiranim tehničkim stručnjacima ili tehničkim odjelima**, kojima gospodarski subjekt dokazuje da za izvršenje predmeta nabave raspolaže slijedećim stručnjacima.

**Minimalna razina tehničke i stručne sposobnosti:**

* **najmanje 3 (tri) ovlaštenog voditelja građenja ili voditelja radova građevinske ili arhitektonske struke,**
* **najmanje 11 radnika građevinsko-obrtničke struke od kojih su najmanje:**

-4 zidara

-3 stolara

-4 tesara

kako bi dokazao da može ispuniti ugovor predmetne nabave u zadanom i preuzetom roku. Gospodarski subjekt traženi uvjet dokazuje Potvrdom poslodavca o trenutnom zaposlenju stručnjaka s navodom datuma zasnivanja radnog odnosa kod poslodavca.

Najmanje jedan od imenovanih stručnjaka treba biti voditelj građenja, sukladno članku 26. Stavku 3. Zakona o komori arhitekata i komorama inženjera u graditeljstvu i prostornom uređenju.

U tu svrhu gospodarski subjekt dužan je za zaposlenika koji je ovlašteni voditelj građenja/ovlašteni voditelj radova dostaviti i jedan od sljedećih dokumenata:

A) Potvrdu o upisu u imenik ovlaštenih voditelja građenja/ imenik ovlaštenih voditelja radova hrvatske komore arhitekata/inženjera ili

B) Potvrdu o upisu u imenik stranih ovlaštenih voditelja građenja/ imenik ovlaštenih voditelja radova hrvatske komore arhitekata/inženjera određene struke ili

C) Potvrdu hrvatske komore arhitekata/inženjera određene struke za povremeno ili privremeno obavljanje poslova ovlaštenih vođenja građenja/ voditelja radova ili

D) Izjavu kojom potvrđuje da će, ukoliko njegova ponuda bude odabrana kao najpovoljnija, do potpisa ugovora dostaviti Potvrdu određene komore vezano uz ispunjavanje propisanih uvjeta za povremeno ili privremeno obavljanje poslova vođenja građenja/ vođenja radova sukladno čl. 65. Zakona ili

E) Izjavu kojom potvrđuje da u državi svog sjedišta ne mora posjedovati traženo ovlaštenje za obavljanje poslova vođenja građenja/ vođenja radova, te da će, ukoliko njegova ponuda bude odabrana kao najpovoljnija, do potpisa ugovora dostaviti Potvrdu određene komore vezano uz ispunjavanje propisanih uvjeta za povremeno ili privremeno obavljanje poslova vođenja građenja/ vođenja radova sukladno čl. 65. Zakona.

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente. Ukoliko ponuditelj, na zahtjev naručitelja, ne dostavi ažurirane popratne dokumente u ostavljenom roku ili njima ne dokaže da ispunjava uvjete iz točke 3. Dokumentacije o nabavi naručitelj će odbiti ponudu tog ponuditelja te će od ponuditelja koji je podnio sljedeću ekonomski najpovoljniju ponudu postupiti sukladno članku 263. stavak 1. Zakona o javnoj nabavi (NN 120/2016).

**3.3.3.** Dopuštenje za obavljanje poslova na zaštiti i očuvanju kulturnih dobara, za poslove: izvođenje radova na nepokretnom kulturnom dobru, izdano od strane Ministarstva kulture, sukladno Zakonu o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15) i Pravilnik o dokumentaciji za izdavanje prethodnog odobrenja za radove na kulturnom dobru (NN 134/2015) ili odgovarajući dokument zemlje sjedišta gospodarskog subjekta, ako ponuditelj za izvršenje predmeta nabave u državi sjedišta mora posjedovati ovlaštenje ili biti član određene organizacije.

Ažuriranim popratnim dokumentima, gospodarski subjekt dokazuje da podaci koji su sadržani u dokumentima odgovaraju činjeničnom stanju u trenutku dostave naručitelju (da su važeći na dan dostave naručitelju, odnosno da u trenutku dostave naručitelju gospodarski subjekt ispunjava propisane uvjete) te dokazuju ono što je gospodarski subjekt naveo u ESPD-u. Naručitelj će odbiti ponudu za koju, na temelju rezultata pregleda i ocjene ponuda i provjere uvjeta iz članka 291. Zakona o javnoj nabavi, utvrdi da je nepravilna, neprikladna ili neprihvatljiva.

Za potrebe utvrđivanja okolnosti iz točke 3.3., gospodarski subjekt u ponudi dostavlja**:**

**• ispunjeni ESPD obrazac (Dio IV. Kriteriji za odabir, Odjeljak C: Tehnička i stručna sposobnost: točka 1a), 2, i ako je primjenjivo 10).**

**Obrazloženje traženih uvjeta sposobnosti**:

Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu iskustva na izvođenju i ishodu radova istih ili sličnih predmetu nabave.

##### 3.4.Ekonomska i financijska sposobnost

##### 3.4.1.godišnji promet

Gospodarski subjekt mora dokazati da je njegov ukupni godišnji promet u posljednje dvije dostupne financijske godine (2015. i 2016.), u području koje je obuhvaćeno predmetom nabave, minimalno jednak ili veći procijenjenoj vrijednosti predmeta nabave.

Dokument kojim gospodarski subjekt dokazuje ispunjavanje ovog kriterija za odabir je: **Izjava o ukupnom prometu gospodarskog subjekta za dvije prethodne financijske godine (2016. i 2015. godina).** Izjava se daje na obrascu koji sastavlja sam gospodarski subjekt na temelju financijskih izvješća i knjigovodstvenih evidencija gospodarskog subjekta.

##### 3.4.2. DOKUMENT IZDAN OD BANKARSKIH ILI DRUGIH FINANCIJSKIH INSTITUCIJA (BON 2 ODNOSNO SOL 2 ILI SLIČNO)

BON 2 ili SOL 2 odnosno odgovarajući bankovni izvadak kojim se dokazuje da gospodarski subjekt u posljednjih šest mjeseci (računajući od bilo kojeg dana od početka postupka javne nabave do isteka roka za dostavu ponuda) nije imao blokiran račun više od tri dana neprekidno, a ukupno ne više od deset dana.

Za potrebe utvrđivanja svih okolnosti iz ove točke 4.2. gospodarski subjekt

* **dostavlja ispunjeni ESPD obrazac i to: Dio IV. Kriterij za odabir gospodarskog subjekta, Odjeljak α: Opći navod za sve kriterije za odabir. Pritom ne treba ispunjavati ni jedan drugi odjeljak dijela IV. za sve gospodarske subjekte u ponudi s time da pojedinu sposobnost iz točke 4.2. dokazuje svaki gospodarski subjekt sukladno točki 4. ove dokumentacije.**

Obrazloženje traženih uvjeta sposobnosti:

Ispunjavanje propisanih minimalnih razina ekonomske i financijske sposobnosti traži se kako bi gospodarski subjekt dokazao da ima stabilno financijsko poslovanje na način da ne može dovesti u pitanje izvršenje ugovornih obveza. Ako gospodarski subjekt iz opravdanog razloga nije u mogućnosti predočiti dokumente i dokaze o ekonomski i financijskoj sposobnosti koje Naručitelj zahtijeva, on može dokazati svoju ekonomsku i financijsku sposobnost bilo kojim drugim dokumentom koji Naručitelj smatra prikladnim.

##### 3.4.3. PROVJERA PODATAKA U ESPD-U PRILOŽENOM U PONUDI

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

1. **PODACI O PONUDI**

##### 4.1.Trošak ponude i preuzimanje dokumentacije o nabavi

Trošak pripreme i podnošenja ponude u cijelosti snosi Ponuditelj.

Dokumentacija o nabavi se ne naplaćuje te se može preuzeti neograničeno i u cijelosti u elektroničkom obliku na internetskoj stranici EOJN RH-a: https://eojn.nn.hr/Oglasnik/ Gospodarski subjekti snose vlastitu odgovornost za pažljivu procjenu Dokumentacije o nabavi, uključujući dostupnu dokumentaciju za pregled i za bilo koju promjenu Dokumentacije o nabavi koja se objavi tijekom trajanja postupka nabave, kao i za pribavljanje pouzdanih informacija koje se tiču bilo kojeg uvjeta i obveza koje mogu na bilo koji način utjecati na iznos ponude ili prirodu nabave ili izvršenja radova.

#####  4.2. Sadržaj i način izrade ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Ukoliko ponuditelj dostavlja sve dokumente koji nisu na hrvatskom jeziku i latiničnom pismu dužan je priložiti prijevod na hrvatskom jeziku i latiničnom pismu ovjerenom od strane sudskog tumača (dokazi,zadužnica ili bjanko zadužnica…).

Ukoliko dokumenti nisu izrađeni na hrvatskom jeziku i latiničnom pismu, uz ponudu je potrebno priložiti i ovjereni prijevod na hrvatskom jeziku i latiničnom pismu.

Ovjereni prijevod se dostavlja uz elektronskom obliku, a originalna zadužnica ili bjanko zadužnica sukladno točki 4.3. Dostava više dijelova ponude.

Elektronička dostava ponuda provodi se elektroničkim sredstvima komunikacije putem Elektroničkog oglasnika javne nabave Republike Hrvatske, vezujući se na elektroničku objavu obavijesti o nadmetanju, te na elektronički pristup dokumentaciji o nabavi.

Pri izradi ponude gospodarski subjekt se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst Dokumentacije o nabavi.

U roku za dostavu ponude gospodarski subjekt može izmijeniti svoju ponudu ili od nje odustati. Ako gospodarski subjekt tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

 Ponuda obvezuje gospodarskog subjekta do isteka roka valjanosti ponude, a na zahtjev naručitelja gospodarski subjekt može produžiti rok valjanosti svoje ponude. Sve tražene dokumente Dokumentacijom o nabavi gospodarski subjekt putem EOJN-a uvezuje u cjelovitu ponudu, pod nazivom „Uvez ponude“.

 Smatra se da ponuda dostavljena elektroničkim sredstvima komunikacije putem EOJN-a obvezuje gospodarskog subjekta u roku valjanosti ponude neovisno o tome je li potpisana ili nije.

 Nije dozvoljeno dostavljanje papirnate ponude.

**Elektronička ponuda obavezno sadrži ove dijelove:**

1. Popunjen ponudbeni list (unutar aplikacije Elektroničkog oglasnika javne nabave)

 2. Popunjeni obrazac Troškovnika (excel radna knjiga);

3. Popunjen ESPD obrazac na hrvatskom jeziku i latiničnom pismu,

4. Potpisane opće uvjete budućeg ugovora

5. Potvrda naručitelja o izvršenom uvidu prostora

 6. Izjava o roku izvršenja radova

7. Ostale Izjave

##### 4.3. Dostava više dijelova ponude

Naručitelj prihvaća dostavu dijela elektroničke ponude u papirnatom obliku ako:

 - bi zbog specijalizirane prirode nabave korištenje elektroničkih sredstava komunikacije zahtijevalo posebne alate, opremu ili formate datoteka koji nisu opće dostupni ili nisu podržani kroz opće dostupne aplikacije,

 - aplikacije koje podržavaju formate datoteka prikladne za opis ponuda koriste formate datoteka koji se ne mogu obraditi bilo kojom drugom otvorenom ili opće dostupnom aplikacijom ili se na njih primjenjuje sustav zaštite vlasničke licencije te ih naručitelj ne može preuzimati niti ih koristiti na daljinu,

 - bi korištenje elektroničkih sredstava komunikacije zahtijevalo specijaliziranu opremu koja nije široko dostupna naručiteljima,

- se određeni predmeti kao što su uzorci, makete i slično ne mogu dostaviti elektroničkim sredstvima komunikacije,

 - izvornike dokumenata ili dokaza nije moguće dostaviti elektroničkim sredstvima komunikacije (npr. jamstvo za ozbiljnost ponude).

 Priloge elektroničke ponude (koji ne mogu biti dostavljeni elektroničkim sredstvima komunikacije) dostavljaju se u zatvorenoj omotnici s nazivom i adresom gospodarskog subjekta, nazivom i adresom naručitelja, naznakom predmeta nabave, odnosno oznakom predmeta nabave za koju/e podnosi ponudu, naznakom evidencijskog broja nabave kojeg je naručitelj dodijelio nadmetanju i naznakom “ ne otvaraj” te istaknutom napomenom „dio/dijelovi ponude koji se dostavlja/ju odvojeno“. Zatvorenu omotnicu gospodarski subjekt, bez obzira na način slanja obvezno mora dostaviti prije isteka roka za dostavu ponuda na adresu naručitelja iz Dokumentacije o nabavi.

U slučaju dostave dijela/dijelova ponude odvojeno, kao vrijeme dostave ponude uzima se vrijeme zaprimanja elektroničke ponude putem Elektroničkog oglasnika javne nabave RH. U roku za dostavu ponuda, gospodarski subjekt dijelove ponude koji ne mogu biti dostavljeni uz elektroničkim sredstvima komunikacije, može dodatnom, pravovaljano potpisanom izjavom, koja se dostavlja na isti način kao i dijelovi ponude koji se dostavljaju odvojeno, izmijeniti, nadopuniti ili zahtijevati povrat dijelova ponude koji su dostavljeni odvojeno.

##### 4.4. Tajnost podataka i pohrana elektroničke ponude

Prilikom elektroničke dostave ponuda, sva komunikacija, razmjena i pohrana informacija između gospodarskog subjekta i naručitelja obavlja se na način da se očuva integritet podataka i tajnost ponuda. Ovlaštene osobe naručitelja imat će uvid u sadržaj ponuda tek po isteku roka za njihovu dostavu. U slučaju da naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, Elektronički oglasnik javne nabave Republike Hrvatske će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, gospodarski subjekti će morati ponovno dostaviti svoje ponude. U svrhu pohrane dokumentacije postupka javne nabave, Elektronički oglasnik javne nabave Republike Hrvatske će elektronički dostavljene ponude pohraniti na način koji omogućava čuvanje integriteta podataka i pristup integralnim verzijama dokumenata uz istovremenu mogućnost pohrane kopije dokumenata u vlastitim arhivima naručitelja.

##### 4.6. ESPD OBRAZAC

Umjesto potvrda koje izdaju tijela javne vlasti ili treće osobe, gospodarski subjekt dostavlja ESPD. ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

 - nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)

- ispunjava tražene kriterije za odabir gospodarskog subjekta.

 U ESPD navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente. Ako Naručitelj može dobiti popratne dokumente izravno, pristupanjem bazi podataka, gospodarski subjekt u ESPD navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno. Obrazac ESPD-a u elektroničkom obliku (.doc format) i na hrvatskom jeziku dostupan je za preuzimanje na Portalu javne nabave <http://www.javnanabava.hr/userdocsimages/userfiles/file/EU%20akti/Prilog2-ESPD-obrazac.doc>.

 Servis za elektroničko popunjavanje ESPD-a (.xml format) je dostupan na internetskoj adresi https://ec.europa.eu/growth/tools-databases/espd/filter?lang=hr.

Osim navedenog gospodarski subjekti mogu preuzeti i obrazac koji je sastavni dio ove Dokumentacije o nabavi. (Prilog 1 Standardni obrazac za europsku jedinstvenu dokumentaciju o nabavi (ESPD).

ESPD obrazac ne treba biti potpisan.

##### 4.7. Dopustivost varijante ponude

Varijante ponude nisu dopuštene.

##### 4.8. Određivanja cijene ponude

Gospodarski subjekt mora iskazati cijenu bez poreza na dodanu vrijednost i cijenu sa porezom na dodanu vrijednost, izraženu u kunama u apsolutnom iznosu na najviše dvije decimale, kako je to predviđeno obrascem ponudbenog lista Elektroničkog oglasnika javne nabave. U cijenu ponude bez poreza na dodanu vrijednost moraju biti uračunati svi troškovi i popusti. Porez mora biti iskazan posebno, iza cijene ponude. Cijena ponude piše se brojkama. Ponuđena cijena neće se mijenjati za važenja ugovora.

##### 4.9. Valuta ponude

Cijena ponude izražava se u hrvatskim kunama.

##### 4.10. Kriterij za odabir ponude

Kriterij za odabir je ekonomski najpovoljnija ponuda (100% kriterija za odabir čini cijena).

##### 4.11. Jezik i pismo na kojem se izrađuje ponuda:

Ponuda se, sa svim traženim prilozima podnosi na hrvatskom jeziku i latiničnom pismu. Ukoliko ponuditelj dostavlja sve dokumente koji nisu na hrvatskom jeziku i latiničnom pismu dužan je priložiti prijevod na hrvatskom jeziku i latiničnom pismu ovjerenom od strane sudskog tumača za odnosni jezik.

##### 4.12. Rok valjanosti ponude

Rok valjanosti ponude mora biti naveden u ponudi i ne može biti kraći od 120 dana od dana isteka roka za dostavu ponuda.

1. **OSTALI UVJETI**

#####  5.1. UVJETI SPOSOBNOSTI U SLUČAJU ZAJEDNICE PONUDITELJA

Više gospodarskih subjekata može se udružiti i dostaviti zajedničku ponudu, neovisno o njihovom međusobnom odnosu, te se obvezuju naručitelju solidarno izvršiti nabavu. Zajednica gospodarskih subjekta može se osloniti na sposobnost članova zajednice ili drugih subjekta pod uvjetima određenim Zakonom o javnoj nabavi.

Ukoliko kao ponuditelj u ovom postupku nabave nastupa zajednica gospodarskih subjekta, u ponudbenom listu mora biti razvidno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja.

Ponuda zajednice gospodarskih subjekata mora sadržavati podatke o svakom članu zajednice, kako je određeno obrascem Elektroničkog oglasnika, uz obveznu naznaku člana zajednice koji je ovlašten za komunikaciju s naručiteljem.

Naručitelj će neposredno plaćati svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata na odredi drugačije.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

Dokaze o nepostojanju osnova za isključenje točka 3.1. dokumentacije - svi članovi zajednice gospodarskih subjekata dokazuju pojedinačno.

Dokazi o kriterijima za odabir gospodarskog subjekta (uvjeti sposobnosti):

- točka 3.2.1. dokumentacije o nabavi – svi članovi zajednice gospodarskih subjekata dokazuju pojedinačno

 - točka 3.2.2. i 3.3.2. dokumentacije o nabavi – dostavljaju oni članovi zajednice gospodarskih subjekta koji će obavljati onaj dio posla za koji su traženi navedeni dokazi,

- točka 3.3.1. dokumentacije o nabavi - bilo koji član zajednice gospodarskih subjekta.

Zajednica gospodarskih subjekata mora u svojoj ponudi priložiti i navesti:

- sve tražene dokaze o nepostojanju osnova za isključenje, te dokaze tražene za kriterij za odabir gospodarskog subjekta iz dokumentacije o nabavi o pojedinačnoj i zajedničkoj sposobnosti za izvršenje predmetne nabave s tim da se mogu koristiti kapacitetima drugih gospodarskih subjekata, ali moraju dokazati da će imati na raspolaganju resurse nužne za ispunjenje ugovora o nabavi,

 - izjavu o solidarnoj odgovornosti zajedničkih gospodarskih subjekta.

Za potrebe utvrđivanja okolnosti iz točke 3. dokumentacije ponuditelj u ponudi dostavlja:

 **• ispunjeni ESPD obrazac za sve članove zajednice ponuditelja.**

**Oslanjanje na sposobnost drugih subjekata**

Gospodarski subjekt se može u postupku javne nabave radi dokazivanja ispunjenja kriterija tehničke i stručne sposobnosti, a sukladno članku 273. Zakona o javnoj nabavi (NN 120/2016) osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata mora dokazati naručitelju da će imati na raspolaganju potrebne resurse nužne za izvršenje ugovora u obliku:

- Izjave gospodarskog subjekta da će svoje resurse staviti na raspolaganje ponuditelju za izvršenje predmeta nabave Ponuditelj mora dokazati za gospodarski subjekt na čiju se sposobnost oslanja da:

- Ne postoje osnove za njihovo isključenje

 - Ispunjavaju uvjete tehničke i stručne sposobnosti ovisno na koju se sposobnost gospodarski subjekt oslanja.

Naručitelj će od ponuditelja zahtijevati da zamjeni subjekt na čiju se sposobnost oslonio radi dokazivanja kriterija za odabir ako, na temelju provjere, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir.

##### 5.2. ODREDBE KOJE SE ODNOSE NA PODUGOVARATELJE

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovratelja),

 3. dostaviti europsku jedinstvenu dokumentaciju o nabavi za podugovaratelja.

Navedeni podaci o podugovoratelju/ima će biti obvezni sastojci ugovora o javnoj nabavi. Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od Naručitelja zahtijevati: - promjenu podugovaratelja za onaj dio ugovora o javnoj nabavi koji je prethodno dao u podugovor,

- uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,

- preuzimanje izvršenja dijela ugovora o javnoj nabavi koji je prethodno dao u podugovor. Uz zahtjev za promjenom podugovaratelja, ugovaratelj naručitelju dostavlja podatke o novom podugovaratelju i ispunjen ESPD obrazac za podugovaratelja.

Naručitelj neće odobriti zahtjev ugovaratelja: - u slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje - u slučaju preuzimanja izvršenja dijela ugovora o javnoj nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

##### 5.3. Vrsta, sredstvo i uvjeti jamstva, ako su tražena

 **5.3.1. Jamstvo za ozbiljnost ponude**

U ponudi je ponuditelj obvezan priložiti jamstvo za ozbiljnost ponude u obliku bjanko zadužnice ili može datinovčani polog **u iznosu od 35.000,00 kuna.**

Jamstvo za ozbiljnost ponude mora glasiti na Naručitelja Požeško-slavonsku, Županijska 7, Požega, OIB: 48744373701

Bjanko zadužnica mora biti neopoziva, naplativa na „prvi poziv“ , bezuvjetna i „bez prigovora“.

Traženo jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja Naručitelju u zatvorenoj poštanskoj omotnici na adresu za dostavu ponuda te takva omotnica sadrži sve tražene podatke, s dodatkom „dio/dijelovi ponude koji se dostavlja/ju odvojeno“.

Sukladno članku 214. stavak 4. ZJN 2016 Ponuditelj može dati novčani polog u traženom iznosu kao jamstvo za ozbiljnost ponude.

Ukoliko Ponuditelj daje novčani polog u ponudi mora dostaviti dokaz o uplati u korist žiro-računa Naručitelja broj: HR7125000091800011001, model HR68, poziv na broj: 7404-OIB ponuditelja, svrha uplate: jamčevni polog, **a pod svrhom plaćanja potrebno je navesti da se radi o jamstvu za ozbiljnost ponude predmeta nabave.**

**Dokaz o uplati novčanog pologa dostavlja se u obliku potvrde banke o izvršenom prijenosu traženog iznosa na račun Naručitelja i prilaže ponudi kao e - potvrda o izvršenoj transakciji.**

Trajanje jamstva ne smije bit kraće od roka valjanosti ponude. Ako se ponuditelj usuglasi sa zahtjevom Naručitelja za produženje valjanosti ponude, jamstvo za ozbiljnost ponude mora se produžiti sukladno produženju roka valjanosti ponude. U tu će se svrhu ponuditelju dati primjereni roksukladno članku 216. ZJN 2016.

Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.).

U slučaju zajednice ponuditelja, naručitelj će prihvatiti jamstvo koje glasi na bilo kojega člana zajednice ponuditelja (garanta).

Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno podacima iz točke 5.1. ove DON.

Naručitelj može polagati pravo na iznos jamstva za ozbiljnost ponude u slučaju:

1. ako ponuditelj odustane od svoje ponude u roku njezine valjanosti;
2. nedostavljanja ažuriranih popratnih dokumenata sukladno članku 263. ZJN 2016;
3. neprihvaćanja ispravka računske greške;
4. odbijanja potpisivanja ugovora o javnoj nabavi ili Okvirnog sporazuma i nedostavljana jamstva za uredno ispunjenje okvirnog sporazuma ili ugovora o javnoj nabavi.

Naručitelj će ponuditeljima čija ponuda nije odabrana jamstvo za ozbiljnost ponude vratiti najkasnije u roku od 10 (deset) dana od dana stupanja ugovora o javnoj nabavi na snagu, odnosno od dostave jamstva za uredno izvršenje ugovora o javnoj nabavi.

##### 5.3.2. Jamstvo za uredno ispunjenje ugovora za slučaj povrede ugovornih obveza

Odabrani ponuditelj će naručitelju najkasnije u roku od 8 dana od dana zaključenja ugovora o javnoj nabavi dostaviti jamstvo za uredno ispunjenje ugovora za slučaj povrede ugovornih obveza iz ugovora u vidu garancije banke.

 Bankarska garancija mora biti bezuvjetna «na prvi poziv» i «bez prigovora» u visini od 10% (deset posto) od ukupno ugovorene vrijednosti ugovora bez PDV-a.

Bankarska garancija za uredno ispunjenje ugovora za slučaj povrede ugovornih obveza mora imati rok valjanosti 30 dana nakon ugovorenog roka za završetak radova.

Bankarska garancija za uredno ispunjenje ugovornih obveza protestirat će se (naplatiti) u slučaju povrede ugovornih obveza.

##### 5.3.3. Jamstvo za otklanjanje nedostataka u jamstvenom roku za slučaj da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete

Odabrani ponuditelj bit će obvezan, nakon izvršenih radova, prilikom konačne primopredaje radova predati naručitelju jamstvo za otklanjanje nedostataka u jamstvenom roku u obliku bankarske garancije.

Bankarska garancija mora biti bezuvjetna, «na prvi poziv» i «bez prigovora» u visini 10% (deset posto) od cijene ukupno izvedenih radova bez PDV-a.

 Bankarska garancija za otklanjanje nedostataka u jamstvenom roku mora imati rok važenja 2 (dvije) godine od dana primopredaje radova.

 Bankarska garancija za otklanjanje nedostataka u jamstvenom roku naplatit će se u slučaju ne otklanjanja nedostataka u jamstvenom roku od strane izvođača.

##### 5.4. Datum, vrijeme i mjesto dostave ponuda i javnog otvaranja ponuda

Ponude se putem Elektroničkog oglasnika javne nabave RH dostavljaju najkasnije do

**00. 07. 2017. godine do 10,30 sati.**

Dio ili dijelovi ponude koji se dostavlja/ju odvojeno od elektroničke ponude dostavljaju se u urudžbeni zapisnik Požeško-slavonske županije, Županijska 7, Požega, prizemlje-Pisarnica najkasnije do roka za dostavljanje elektroničke ponude.

**Javno otvaranje ponuda održat će se 00. 07. 2017. godine u 10:30 sati, u Požeško-slavonskoj županiji, Županijska 7, Požega, Mala vijećnica, I. kat.**

Javnom otvaranju ponuda smiju prisustvovati ovlašteni predstavnici Ponuditelja i druge osobe.

Sukladno članku 282. stavak 8. Zakona o javnoj nabavi, pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici Ponuditelja.

 Ovlašteni predstavnici ponuditelja moraju svoje pisano ovlaštenje predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe ponuditelja i ovjereno pečatom, a ukoliko je ovlaštena osoba na otvaranju ponuda, umjesto ovlaštenja donijeti kopiju rješenja o registraciji / obrtnicu i kopiju identifikacijskog dokumenta te iste predati prisutnim članovima stručnog povjerenstva.

Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju, a ostalim Ponuditeljima zapisnik se dostavlja na njihov pisani zahtjev, osim ako je zapisnik javno objavljen.

Ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN-a isti nije dostupan, rok za dostavu ne teče dok traje nedostupnost, odnosno dok naručitelj produlji rok za dostavu sukladno članku 240. Zakona o javnoj nabavi. U slučaju nedostupnosti EOJN-a Narodne Novine d.d. su obvezne o tome bez odgode obavijestiti središnje tijelo državne uprave nadležno za politiku javne nabave i objaviti obavijest o nedostupnosti na internetskim stranicama. Nakon što EOJN postane ponovno dostupan, Narodne novine d.d. obvezne su o tome bez odgode obavijestiti središnje tijelo državne uprave nadležno za politiku javne nabave, obavijestiti sve javne naručitelje putem sustava EOJN-a te objaviti obavijest o dostupnosti na internetskim stranicama. Naručitelj je obvezan produžiti rok za dostavu ponuda javne nabave ako EOJN nije bio dostupan u slučaju iz članka 239. Zakona o javnoj nabavi i to najmanje četiri dana od dana slanja ispravka obavijesti o nadmetanju. U slučaju da u trenutku elektroničkog otvaranja ponuda nastupe nepredviđene okolnosti kao primjerice nestanak struje, nemogućnost pristupa Elektroničkom oglasniku javne nabave Republike Hrvatske, naručitelj nije odgovoran.

U tom slučaju naručitelj će pristupiti elektroničkom otvaranju ponuda čim budu otklonjene nepredviđene okolnosti koje su spriječile otvaranje ponuda.

##### 5.5. Pregled i ocjena ponuda

Nakon otvaranja ponuda Naručitelj pregledava i ocjenjuje ponude na temelju uvjeta i zahtjeva iz Dokumentacije o nabavi te o tome sastavlja zapisnik. Postupak pregleda i ocjene ponuda tajni su do donošenja odluke Naručitelja

##### 5.6. Tajnost dokumentacije gospodarskih subjekata

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. Gospodarski subjekt dužan je, temeljem članka 52. stavka 2. Zakona o javnoj nabavi, u uvodnom dijelu dokumenta kojeg označi tajnom, navesti pravnu osnovu na temelju koje su ti podaci označeni tajnima.

Sukladno članku 52. stavak 3. Zakona o javnoj nabavi, gospodarski subjekti ne smiju u postupcima javne nabave označiti tajnom:

 - cijenu ponude,

- troškovnik,

 - podatke u vezi s kriterijima za odabir ponude,

- javne isprave,

- izvatke iz javnih registara te

 - druge podatke koji se prema posebnom zakonu ili podazkonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

 Naručitelj smije otkriti podatke iz članka 52. stavka 3. Zakona o javnoj nabavi dobivene od gospodarskih subjekata koje su oni označili tajnom.

Sukladno ovoj Dokumentaciji o nabavi za dokaze sposobnosti ponuditelja, svi zahtijevani dokumenti su javnog karaktera i nema potrebe za označavanjem istih poslovnom tajnom.

##### 5.7. Pojašnjenje i upotpunjavanje dokumenata

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 dana.

 Postupanje naručitelja ne smije dovesti do pregovaranja u vezi s kriterijem za odabir ponude ili ponuđenim predmetom nabave. Ako Naručitelj u postupku javne nabave ne primjenjuje mogućnost dopune, pojašnjenja i/ili upotpunjavanje obvezan je u obrazložiti razloge u zapisniku o pregledu i ocjeni.

##### 5.8. Razlozi za odbijanje ponuda

Naručitelj obvezan je odbiti ponudu za koju, na temelju rezultata pregleda i ocjene ponuda i provjere uvjeta iz članka 291., utvrdi da je nepravilna, neprikladna ili neprihvatljiva.

Javni naručitelj u postupku javne nabave male vrijednosti obvezan je odbiti ponudu ponuditelja koji je podnio ekonomski najpovoljniju ponudu ako utvrdi da je cijena te ponude jednaka ili veća od pragova za nabavu velike vrijednosti.

Na temelju kriterija za odabir ponude odabire ponudu ponuditelja koji je podnio ekonomski najpovoljniju ponudu.

##### 5.9. Rok donošenja i način dostave odluke o odabiru

Naručitelj na temelju utvrđenih činjenica i okolnosti u postupku javne nabave donosi odluku o odabiru.

Ako su dvije ili više valjanih ponuda jednako rangirane prema kriteriju za odabir ponude, javni naručitelj odabrat će ponudu koja je zaprimljena ranije.

Odluku o odabiru s preslikom zapisnika o pregledu i ocjeni, Naručitelj će dostaviti sudionicima putem EOJN RH, pri čemu se Odluka smatra dostavljenom istekom dana javne objave.

Rok za donošenje odluke o odabiru je 60 dana od dana isteka roka za dostavu ponuda.

 Odluka o odabiru sadržavati će elemente propisane člankom 302. stavak 5 ZJN.

Sukladno članku 306. Zakona Naručitelj ne smije sklopiti ugovor o javnoj nabavi ili okvirni sporazum u roku od 15 dana od dana dostave odluke o odabiru (rok mirovanja). Rok mirovanja se ne primjenjuje ako je u postupku javne nabave sudjelovao samo jedan ponuditelj čija je ponuda ujedno i odabrana te u slučaju sklapanja ugovora na temelju okvirnog sporazuma.

Odluka o odabiru postaje izvršna:

1. istekom roka mirovanja, ako žalba nije izjavljena

2. dostavom odluke Državne komisije za kontrolu postupaka javne nabave strankama kojom se žalba odbacuje, odbija ili se obustavlja žalbeni postupak, ako je na odluku izjavljena žalba

3. dostavom odluke ponuditelju, ako se rok mirovanja ne primjenjuje.

Postupak javne nabave miruje do izvršnosti odluke o odabiru te Naručitelj ne smije sklopiti, potpisati ni izvršavati ugovor o javnoj nabavi ili okvirni sporazum.

Smatra se da je ugovor o javnoj nabavi ili okvirni sporazum sklopljen na dan izvršnosti odluke o odabiru, osim u slučaju:

 ̵ ako Naručitelj za preuzimanje obveza mora imati suglasnost drugog tijela, smatra se da je ugovor o javnoj nabavi ili okvirni sporazum sklopljen na dan pribavljanja suglasnosti.

 ̵ ako je na dan izvršnosti odluke o odabiru ili pribavljanja suglasnosti istekao rok valjanosti ponude, smatra se da je ugovor o javnoj nabavi ili okvirni sporazum sklopljen na dan dostave pisane izjave odabranog ponuditelja o produženju roka valjanosti ponude te jamstva za ozbiljnost ponude sukladno produženom roku valjanosti ponude, ako je jamstvo bilo traženo u postupku.

Sukladno članku 305. Zakona Naručitelj smije do isteka roka za žalbu ispraviti pogreške u imenima ili brojevima, pisanju ili računanju te druge očite netočnosti u odluci koju je donio te takvi ispravci proizvode pravni učinak od istoga dana od kojeg proizvodi pravni učinak odluka koja se ispravlja.

##### 5.10. Pravo na poništenje nadmetanja

Naručitelj zadržava pravo poništenja nadmetanja u bilo kojem trenutku prije isteka roka za dostavu ponuda sukladno čl. 303. Zakona o javnoj nabavi (NN 120/2016) bez preuzimanja odgovornosti naknade eventualne štete bilo kojem ponuditelju.

 Javni naručitelj obvezan je poništiti postupak javne nabave, kada postoje razlozi za poništenje postupka iz članka 298. Zakona o javnoj nabavi.

Rok za donošenje odluke o poništenju je 60 dana od nastanka razloga za poništenje postupka.

##### 5.11. Uvid u ponude

Naručitelj obvezan je nakon dostave odluke o odabiru ili poništenju do isteka roka za žalbu, na zahtjev ponuditelja, omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude, osim u one dokumente koji su označeni tajnim i u one dijelove dokumentacije u koje podnositelj zahtjeva može izvršiti neposredan uvid putem EOJN RH.

##### 5.12. Rok, način i uvjeti i plaćanja

 Sredstva za financiranje realizacije cijelog Projekta uključivo i radove koji su predmet ovog nadmetanja, osigurana su u putem Ugovora o dodjeli bespovratnih sredstava za projekte koji se financiranju iz Europskih strukturnih i investicijskih Fondova u financijskom razdoblju 2014.-2020. godine (KK.08.1.1.02.0008) u okviru poziva „Poboljšanje pristupa primarnoj zdravstvenoj zaštiti s naglaskom na udaljena i deprivirana područja kroz ulaganja u potrebe pružatelja usluga zdravstvene zaštite na primarnoj razini.

Plaćanje se vrši temeljem ovjerenih privremenih i okončane situacije od strane Naručitelja doznakom na račun Izvođača, Podugovaratelja i članova zajednice Izvođača, kako je primjenjivo.

Obračun izvršenih radova i obavljenih usluga će se vršiti sukladno stvarno izvršenim radovima obračunatim kroz građevinsku knjigu i ovjerenim od strane nadzornog inženjera te uz primjenu jediničnih cijena utvrđenih Ugovorom.

Rokovi plaćanja do 60 dana po ispostavljenim ovjerenim privremenim situacijama i okončanom situacijom.

 Predujam isključen, kao i traženje sredstava osiguranja plaćanja.

##### 5.13. Terminski plan

Odabrani ponuditelj je obvezan najkasnije u roku osam (8) dana od potpisivanja ugovora odnosno danom uvođenja u posao dostaviti naručitelju terminski plan izvođenja radova. Pri izradi terminskog plana nije potrebno iskazivati rokove izvođenja radova po datumima, nego definirati trajanje svake vrste radova vodeći računa o krajnjem roku izvođenja. Isti mora biti odobren od strane nadzora i naručitelja.

##### 5.14. Opći uvjeti ugovora

Sastavni dio dokumentacije o nabavi je prijedlog ugovora kojeg ponuditelj potpisuje, ovjerava pečatom i dostavlja uz svoju ponudu kao znak da prihvaća i da se slaže s predloženim stavkama ugovora.

U prijedlogu ugovora definirani su elementi za međusobne odnose budućih ugovornih strana.

 Ugovor o javnoj nabavi između Naručitelja i odabranog ponuditelja mora biti sukladan s uvjetima određenim u dokumentacije o nabavi i odabranom ponudom. Nakon proteka roka mirovanja ugovor potpisuje i ovjerava naručitelj i odabrani ponuditelj.

##### 5.15. Izmjene ugovora o javnoj nabavi

5.15.1. Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako je vrijednost izmjene manja od 15% prvotne vrijednosti ugovora o javnoj nabavi, a time se ne mijenja cjelokupna priroda ugovora.

Naručitelj za primjenu gornje odredbe ne provjerava jesu li ispunjeni uvjeti iz članka 321. ZJN 2016., tj. ne provjerava smatra li se izmjena ugovora o javnoj nabavi značajno različitom po svojoj naravi od prvotno zaključenog.

Ako je učinjeno nekoliko uzastopnih izmjena, navedeno ograničenje vrijednosti (manja od 15%) procjenjuje se na temelju neto kumulativne vrijednosti svih uzastopnih izmjena. Za stavke radova koji su navedeni u troškovniku ponude, primijenit će se jedinične cijene iz ponudbenog troškovnika, a za stavke koje nisu navedene u troškovniku ponude, primijenit će se realne tržišne cijene potvrđene od strane nadzornog inženjera, uz detaljnu analizu cijene stavke, prethodno izrađenu od strane Izvođača u kojoj moraju biti razvidne stavke troška materijala te troška ugradnje. Izmjene ugovora regulirati će se dodatkom ugovora uz prethodno pribavljenu suglasnost nadzornog inženjera i ovlaštenog predstavnika naručitelja.

5.15.2. Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

 1. do potrebe za izmjenom došlo je zbog okolnosti koje pažljiv javni naručitelj nije mogao predvidjeti

2. izmjenom se ne mijenja cjelokupna priroda ugovora

3. svako povećanje cijene nije veće od 30 % vrijednosti prvotnog ugovora.

Ako je učinjeno nekoliko uzastopnih izmjena, ograničenje od 30% procjenjuje se na temelju neto kumulativne vrijednosti svih uzastopnih izmjena.

5.15.3. Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene prvotnog ugovaratelja s novim ugovarateljem koje je posljedica:

1. primjene članka 315. Zakona

2. općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene ovoga Zakona

3. obveze neposrednog plaćanja podugovarateljima

5.15.4. Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. Zakona.

Izmjena se u svakom slučaju smatra značajnom ako je ispunjen jedan ili više sljedećih uvjeta:

 1. izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih natjecatelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave

2. izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom

3. izmjenom se značajno povećava opseg ugovora

4. ako novi ugovaratelj zamijeni onoga kojemu je prvotno javni naručitelj dodijelio ugovor, osim u slučajevima iz članka 318. Zakona.

##### 5.16. Pouka o pravnom lijeku

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb.

Žalba se izjavljuje u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti Naručitelju u roku za žalbu.

 U otvorenom postupku žalba se izjavljuje u roku od 10 dana, i to od dana:

 - objave poziva na nadmetanje, u odnosu na sadržaj poziva ili dokumentacije o nabavi

- objave obavijesti o ispravku, u odnosu na sadržaj ispravka

 - objave izmjene dokumentacije o nabavi, u odnosu na sadržaj izmjene dokumentacije

 - otvaranja ponuda u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

- primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

 Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u članku 420. Zakona o javnoj nabavi.

##### 5.17. Drugi podaci koje naručitelj smatra potrebnima

 Na sva pitanja koja se tiču ponuda, uvjeta, načina i postupka nabave, a nisu regulirana ovom Dokumentacijom za nadmetanje, primjenjivat će se odredbe Zakona o javnoj nabavi (NN 120/2016), Uredbe o načinu izrade i postupanju s dokumentacijom za nadmetanje i ponudama (NN, br. 10/12) te drugi zakoni i pozitivni propisi Republike Hrvatske.

**Prilog 1.: Standardni obrazac za europsku jedinstvenu dokumentaciju o nabavi (ESPD)**

**Prilog 2.**

**PRIJEDLOG UGOVORA**

**(*Potpisom i ovjerom ovog prijedloga Ugovora ponuditelj prihvaća opće uvjete Ugovora koji će biti sklopljen ukoliko ponuda ponuditelja bude odabrana kao najpovoljnija.)***

**POŽEŠKO-SLAVONSKA ŽUPANIJA**, Požega, Županijska 7, OIB: 48744373701 zastupana po županu Alojzu Tomaševiću, dipl. oec., u daljnjem tekstu (NARUČITELJ)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,OIB:\_\_\_\_\_\_\_\_\_\_\_\_\_\_,

zastupano po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(u daljnjem tekstu IZVOĐAČ)

sklopili su slijedeći

**UGOVOR O JAVNOJ NABAVI RADOVA**

**Broj 2017 - \_\_\_\_\_\_**

***Predmet ugovora***

Članak 1.

1.1. Predmet ugovora je Obnova županijske palače Požeško-slavonske županije, izvođenje građevinsko-obrtničkih radova, koji uključuju obnovu krovišta, uređenje ulaznog hola županijske zgrade, obnova velike vijećnice, a prema odabranoj najpovoljnijoj ponudi u otvorenom postupku javne nabave pod brojem objave u EOJN \_\_\_\_\_\_\_\_\_\_\_\_\_\_\_\_\_\_\_\_i evidencijskim brojem nabave \_\_\_/2017.

1.2. Radovi se izvode prema tehničkoj dokumentaciji i detaljima usuglašenim sa projektantima i troškovnikom koji je prilog, sastavni dio ovog Ugovora.

***Opseg* radova**

Članak 2.

2.1. Izvođač se obvezuje radove iz članka 1. ovog Ugovora izvesti prema opisu, opsegu, vrsti i kakvoći iz usvojenog ponudbenog troškovnika i ponudi**.**

***Podugovaratelj***

Članak 3.

*Napomena ponuditeljima: ZJN propisuje koje podatke mora sadržavati ugovor o javnoj nabavi ukoliko se njegov dio daje u podugovor. Kako se radi o prijedlogu Ugovora, ova će točka, u smislu podataka o podugovaratelju biti dorađena prije sklapanja Ugovora.*

Sukladno ponudi, isporučitelj (ne) će dio ugovora o javnoj nabavi dati u podugovor podugovaratelju (ima).

3.1. Izvođač ustupa izvršenje dijela ugovorenih radova podugovaratelju \_\_\_\_\_\_\_\_\_\_\_\_\_\_\_

Podaci o podugovaratelju:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv ili tvrtka, sjedište, OIB, br. Računa, zakonski zastupnici podugovaratelja)

Radovi koje će izvesti, isporučiti, pružiti podugovaratelji (predmet ili količina, vrijednost ili postotni udio):

Količina:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i rok izvođenja radova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrijednost radova (postotni udio) : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.2. Izvođač snosi punu odgovornost za radove koje je prema ovom Ugovoru povjerio imenovanom podugovaratelju, sukladno odredbama važećeg Zakona o obveznim odnosima i Zakona o javnoj nabavi.

3.3. Izvođač se obvezuje odmah bez odgode, nakon zaključenja Ugovora staviti na uvid naručitelju podugovor koji je u svrhu izvođenja radova navedenih u stavku 1. ovog članka zaključio s imenovanim podugovarateljem.

3.4. Izvođač koji je strana pravna osoba sa sjedištem u drugoj državi ugovornici Europskog gospodarskog prostora obvezuje se najkasnije do dana potpisa ugovora ishoditi i Naručitelju dostaviti Obavijest Ministarstva graditeljstva i prostornog uređenja Republike Hrvatske, kojom se stranom gospodarskom subjektu odobrava obavljati poslove građenja na teritoriju Republike Hrvatske. Kako se radi o prijedlogu Ugovora, ova točka će se doraditi prije sklapanja Ugovora.

***Vrijednost predmeta ugovora***

Članak 4.

4.1. Ukupna vrijednost radova iz članka 1. i 2. ovog ugovora iznosi:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna bez PDV-a**

**slovima: (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**

**odnosno \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kn sa PDV-om.**

**Slovima: (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**

4.2. Ugovorne jedinične cijene, prema troškovniku, su fiksne i neće se mijenjati do kraja izvršenja ugovornih obveza. Isto vrijedi i u slučaju da dođe do promjena količina iz ugovornog troškovnika na više ili manje.

4.3. Konačna vrijednost radova utvrditi će se prema stvarno izvedenim količinama, na temelju dokaznice mjera, priznatim i obostrano potpisanim u građevinskoj knjizi uz primjenu jediničnih cijena iz troškovnika i odredbi ovog Ugovora.

***Rokovi izvršenja radova***

Članak 5.

**5.**1. IZVOĐAČ radova je suglasan, da će radove koji su predmet ovog ugovora završiti u skladu sa usuglašenim terminskim planom u roku od  **60 (šezdeset) kalendarskih dana od dana uvođenja u posao.** Početak izvođenja radova je dan uvođenja izvođača u posao, po obostrano potpisanom ugovoru, u roku 5 dana od dana obostrano potpisanog ugovora i dostave jamstva za uredno ispunjenje ugovora.

5.2. IZVOĐAČ je dužan odmah, po nalogu odgovorne osobe NARUČITELJA, organizirati rad u dvije ili tri smjene ako to nalaže traženo izvršenje rokova za planirane radove i krajnji korisnik. Vrijeme izvođenje radova potrebno je prilagoditi procesu rada u Županiji uključujući rad vikendom (subota i nedjelja) te noćni rad, ukoliko se to ukaže kao nužno.

5.3. IZVOĐAČ radova ima pravo na produženje roka u skladu sa mjerama utvrđenih aktima državnih organa i pojavom prirodnih nepogoda (potresi, poplave ili velikih vremenskih nepogoda) ili uslijed drugih promjena uvjeta izvođenja radova koji se nisu mogli predvidjeti ustaljenim metodama.

5.4. IZVOĐAČ radova je dužan odmah obavijestiti NARUČITELJA o stupanju okolnosti zbog kojih je spriječen izvoditi radove, te podnijeti NARUČITELJU zahtjev za produženje roka radova u pismenom obliku najkasnije u roku od 3 (tri) dana od dana prestanka događaja zbog kojeg je spriječen izvoditi radove. Produženje roka za dovršenje radova dati će se u pismenom obliku Aneksom ovom Ugovoru**.**

***Način i uvjeti plaćanja***

Članak 6.

6.1. Ugovorenu vrijednost radova iz članka 3. ovog Ugovora NARUČITELJ se obvezuje platiti IZVOĐAČU na njegov žiro račun broj\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prema privremenim situacijama i okončanoj situaciji po završetku radova i primopredaji istih.

6.2. Privremene mjesečne, kao i okončanu situaciju IZVOĐAČ će dostavljati u 4 (četiri) primjerka na ovjeru odgovornoj osobi NARUČITELJA i STRUČNOM NADZORU. NARUČITELJ je u obvezi primljenu situaciju ovjeriti u roku od 8 (osam) dana i nesporni dio platiti u roku do 60 dana od ovjere situacije.

6.3. NARUČITELJ može privremene situacije osporavati u pogledu iznosa, količine, kvalitete i vrste izvedenih radova. Osporeni dio situacije predstavnici ugovornih strana razriješiti će u roku od 8 dana nakon dana ovjere situacije.

***Evidencija izvršenih radova***

Članak 7.

7.1. IZVOĐAČ je u obvezi voditi Građevinski dnevnik, svakodnevno i Građevinsku knjigu.

7.2. Građevinski dnevnik je valjani dokument u odnosima NARUČITELJA i IZVOĐAČA u tijeku izvršenja radova. Sve promjene, primjedbe i podaci koji mogu utjecati na izvršenje i kvalitetu radova, moraju biti uneseni u Građevinski dnevnik i potpisani od odgovornih osoba.

7.3. Građevinski dnevnik se vodi u dva primjerka. Jedan primjerak preuzima STRUČNI NADZOR u ime NARUČITELJA, a drugi ostaje kod IZVOĐAČA.

7.4. Stručni nadzor će odbiti ovjeru privremenih i okončane situacije ukoliko mu nije prezentirana građevinska knjiga.

Članak 8.

Osim građevinskog dnevnika i građevinske knjige IZVOĐAČ je u obvezi imati na gradilištu:

8.1. Tehničku dokumentaciju

8.2. Dokumentaciju iz koje se može utvrditi da li se radovi izvode prema postojećim propisima o tehničkim normativima i hrvatskim standardima (ateste, certifikate sukladnosti, rezultate ispitivanja i dr.)

8.3. Rješenje o svom upisu u sudski registar odnosno sve potrebne dozvole i rješenja prema Zakonu o građenju i drugim pozitivnim propisima Republike Hrvatske

8.4. Akt o postavljanju voditelja građenja i drugih odgovornih osoba na gradilištu.

***Prava i obveze IZVOĐAČA***

Članak 9.

9.1. Izvoditi radove prema troškovniku, zahtjevima NARUČITELJA radova, pravilima struke, važećim standardima i tehničkim propisima Republike Hrvatske. Ukoliko IZVOĐAČ uoči nedostatke u tehničkoj dokumentaciji dužan je o tome pravovremeno izvijestiti NARUČITELJA.

9.2. Obavljati radove stručno i kvalitetno na način i u rokovima određenim u ovom Ugovoru i operativnom planu građenja.

9.3. Radove obavljati s pozornošću savjesnog gospodarstvenika nastojeći da, s obzirom na namjenu i zahtjeve NARUČITELJA posao bude obavljen što ekonomičnije i svrsishodnije.

9.4. Poduzeti mjere sigurnosti za svoje radnike, prolaznike, promet, građevinu, susjedne objekte i okolicu. Odgovoran je za sve eventualne propuste i greške, pa se obvezuje pridržavati Zakona o zaštiti na radu, Zakona o građenju objekta i internih propisa krajnjeg korisnika. Sve troškove provedbe ovih mjera sigurnosti na gradilištu snosi IZVOĐAČ radova.

9.5. U pismenom obliku izvijestiti NARUČITELJA radova o završetku radova i primopredaji istih.

9.6. Odmah pristupiti otklanjanju nedostataka utvrđenih prilikom pregleda odnosno primopredaje, a snosit će sve troškove i štete koje bi iz nedostataka izvedenih radova mogle proisteći.

9.7. U slučaju ne pridržavanja obveza navedenih u točkama ovog članka Naručitelj ima pravo odbiti ovjeru i isplatu situacije.

***Jamstvo za uredno ispunjenje ugovora***

Članak 10.

10.1. Izvođač je dužan u roku od 8 (osam) dana od dana stupanja ugovora na snagu dostaviti bankovno jamstvo za uredno ispunjenje ugovora na iznos od 10% od ugovorene vrijednosti radova bez PDV. Bankarska garancija mora biti bezuvjetna «na prvi poziv» i «bez prigovora». Bankarska garancija za uredno ispunjenje ugovora za slučaj povrede ugovornih obveza mora imati rok valjanosti 30 dana nakon ugovorenog roka za završetak radova. Bankarska garancija za uredno ispunjenje ugovornih obveza protestirat će se (naplatiti) u slučaju povrede ugovornih obveza.

10.2. Izvođač radova jamči da su izvršeni radovi u skladu s propisima struke i da nemaju mana, koje umanjuju vrijednost ili njihovu podobnost za redovnu upotrebu određenu ugovorom.

10.3. Jamstveni rok za izvedene radove je 2 godine, a za opremu prema garanciji proizvođača te počinje teći od dana primopredaje izvršenih radova.

***Obveze i prava NARUČITELJA***

Članak 11.

11.1. NARUČITELJ radova je dužan sve predradnje od kojih zavisi početak radova po ovom Ugovoru dovršiti u toj mjeri da osigura IZVOĐAČU početak radova.

11.2. Osigurati novčana sredstva i plaćati izvedene radove u skladu s odredbama članka 6. ovog Ugovora.

11.3. Vršiti nadzor nad izvođenjem radova preko stručnog nadzora.

11.4. Po obavijesti IZVOĐAČA o dovršenju radova formirati komisiju za primopredaju izvedenih radova. Komisija će sastaviti zapisnik o preuzimanju radova kojeg potpisuju ovlašteni predstavnici NARUČITELJA, STRUČNI NADZOR i IZVOĐČ.

11.5. Osigurati IZVOĐAČU mjesto za priključak električne energije i vode za izvođenje radova.

***Raskid ugovora***

Članak 12.

12.1. NARUČITELJ radova može raskinuti ovaj ugovor i prije isteka roka u slučaju:

- zakašnjenja u izvođenju radova krivnjom IZVOĐAČA duže od 10 dana i to temeljom usuglašenog terminskog plana iz članka 5. ovog ugovora - ukoliko IZVOĐAČ ne otkloni nedostatke u izvođenju radova niti u primjernom roku koji mu je dao NARUČITELJ

12.2. Ukoliko NARUČITELJ radova bez krivice IZVOĐAČA radova raskine ugovor dužan je platiti IZVOĐAČU radova sve do tog momenta izvedene radove sukladno ugovornom troškovniku.

12.3. IZVOĐAČ ima pravo na prekid radova u slučaju da NARUČITELJ ne ispunjava uredno svoje obveze u skladu s odredbama ovog ugovora. U tom slučaju NARUČITELJ je dužan nadoknaditi sve štete nastale prekidom i ponovnim nastavkom radova.

12.4. Naručitelj je obvezan raskinuti ugovor o javnoj nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi

 2. je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. Zakona o javnoj nabavi

 3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

 4. se ugovor nije trebao dodijeliti ugovaratelju zbog ozbiljne povrede odredaba Zakona o javnoj nabavi, a koja je utvrđena pravomoćnom presudom nadležnog upravnog suda.

***Ugovorne kazne i naknadne štete***

Članak 13.

13.1. U slučaju kašnjenja ili neurednog ispunjenja obveze, naručitelj je ovlašten na naplatu ugovorne kazne za svaki dan kašnjenja u iznosu 2‰ (dva promila) ugovorene cijene, maksimalni iznos ugovorne kazne ne može biti veći od 5% (posto) ugovorene cijene.

***Jamstvo za otklanjanje nedostataka u jamstvenom rok***

Članak 14.

14.1. Po završetku radova a prilikom primopredaje radova, IZVOĐAČ se obvezuje uručiti NARUČITELJU garanciju banke u visini od 10% od cijene ukupno izvedenih radova (uključujući PDV) iz članka 4. stavka 1. ovog Ugovora koje glasi bez prigovora i na prvi poziv NARUČITELJA, na ime otklanjanja nedostataka u jamstvenom roku, s rokom važenja od 2 (dvije) godine od dana primopredaje predmetnih radova.

***Ostale odredbe***

Članak 15.

15.1. Eventualna sporna pitanja realizacije ovog Ugovora, ugovorne strane će rješavati dogovorno, a ako na taj način ne budu riješena, a u slučaju sudskog spora ugovorne strane ugovaraju nadležnost Općinskog suda u Požegi.

15.2. Za sve što nije izričito ugovoreno ovim ugovorom važe i primjenjuju se pozitivni propisi važeći u Republici Hrvatskoj.

15.3. Ovaj Ugovor stupa na snagu danom potpisa.

15.4. Ovaj ugovor je sačinjen u 4 (četiri) istovjetna primjeraka od kojih po 2 (dva) pripadaju svakoj ugovornoj strani.

 IZVOĐAČ: NARUČITELJ:

Direktor Župan

 Alojz Tomašević, dipl. oec.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_